**Τι σημαίνει αναλυτικό πρόγραμμα για σας;**

Είναι μια βάση, ένας μπούσουλας για μένα. Μου λέει τι… μου δίνει τις βασικές κατευθύνσεις, χωρίς να μου λέει όμως ακριβώς τι να κάνω και από κει και πέρα θέλω να έχω την αυτονομία να κάνω ό,τι θέλω, βλέποντας τι παιδιά έχω, τι υλικό έχω, να κινούμαι ελεύθερα. Δεν μπορώ να περιοριστώ. Αν με περιορίσει κάποιος χάνω τις ιδέες μου, χάνω…

**Εάν ναι σε ποιες φάσεις αισθάνεσθε περισσότερο την ανάγκη να το συμβουλεύεσθε;**

Πάντα ήμουν πολύ οργανωτική. Πάντα ήθελα κάθε μέρα να έχω τον μπούσουλά μου. Έκανα πρόγραμμα. Τώρα εάν θα βασιζόμουνα σε αυτό, εάν θα έκανα κάτι άλλο δεν έχει σημασία για μένα, αλλά ήθελα να το είχα αυτό.

**Το Πρόγραμμα αυτό το φτιάχνατε μόνη σας με βάση την εμπειρία σας ή και τα θεσμικά κείμενα έπαιζαν κάποιο ρόλο;**

Επειδή δεν βγήκα προετοιμασμένη από τη σχολή μου τότε, ήταν πολύ τεμπέλικο το έτος μας και οι καθηγητές μας πολύ προβληματικοί, βγήκα εντελώς απροετοίμαστη, οπότε αναγκάστηκα και διάβασα πάρα πολύ. Και επειδή δεν είχαμε ελληνικά, είχαμε ελάχιστα ελληνικά, διάβασα πάρα πολλά ξένα βιβλία. Οπότε και όλα αυτά μου ήταν κάπως οικεία από πολύ νωρίς. Το Πρόγραμμά μου το έφτιαχνα με βάση αυτά που ήξερα όχι τι υπήρχε, τι έλεγε το τότε Πρόγραμμα. Τώρα πάλι τελευταία δεν μπορούσα να καταλάβω το σχέδιο εργασίας, όπως μου το εξηγούσαν. Ενώ το ήξερα και κάποιες φορές το δούλευα κιόλας, όπως μου το έλεγαν δεν μπορούσα να το καταλάβω. Όταν πια διάβασα τον Οδηγό, γιατί τον δίδαξα και σαν επιμορφώτρια, τότε …. Μου αρέσει το καινούριο Αναλυτικό Πρόγραμμα.

**Πιστεύετε ότι το Αναλυτικό Πρόγραμμα σας υποστηρίζει, σας καθοδηγεί ή σας δεσμεύει;**

Επειδή εγώ δεν μπορώ να δεσμευτώ, να μπώ σε καλούπια, για άλλες μπορεί να είναι δέσμευση, με καθοδηγεί.

**Πώς αποφασίζετε τι είδους δραστηριότητες θα κάνετε κάθε μέρα με τα παιδιά;**

Συζητούσαμε με την άλλη κοπέλα, θα κάνουμε αυτό το θέμα. Στο μεταξύ από μόνες μας από κλίση που έχουμε, εκείνη το πρωί ασχολείται με συζήτηση, με λογοτεχνία, εγώ έχω τα πιο ψυχοκινητικά, μουσική…, τα πιο ελεύθερα, οπότε βρίσκαμε η κάθε μια τι θα κάνει. Εγώ σκεφτόμουνα. Συνήθως μια φορά την εβδομάδα καθόμουνα και έβρισκα τι δραστηριότητες κάνω όλη την εβδομάδα, τι δραστηριότητες έχω για το σχετικό θέμα. Τις έγραφα σε ένα χαρτί και έβλεπα κάθε μέρα για την επόμενη αν μπορώ να τις κάνω. Τώρα αν τις έκανα…. Είχα ένα τετράδιο, το δίπλωνα και είχα από τη μια μεριά τι θα έκανα την άλλη μέρα και τελικά τι έκανα. Πέρυσι συστηματικά. Φέτος ήταν λίγο φλου το πρόγραμμά μου.

**Γνωρίζετε το νέο αναλυτικό πρόγραμμα για το νηπιαγωγείο; Το έχετε στο σχολείο σας; Το συμβουλεύεσθε; Νομίζετε ότι έχετε κατανοήσει τις βασικές του αρχές;**

Εγώ προσωπικά το δίδαξα κιόλας, οπότε το γνωρίζω σε βάθος. Νομίζω, δεν ξέρω. Αυτό άλλοι πρέπει να το πούνε. Νομίζω.

**Ποια είναι η γνώμη σας για το νέο αναλυτικό πρόγραμμα στο νηπιαγωγείο; Συμφωνείτε με τις βασικές αρχές του;**

Μου αρέσει γιατί έχει και τα δυο. Εγώ ποτέ δεν ήμουνα ότι ένα πρόγραμμα είναι αυτό και το σωστό. Πάντα λέω ότι πρέπει να παίρνουμε από κάθε… κάθε τι έχει και τα καλά του και τα κακά του. Οπότε πρέπει από το καθένα να παίρνουμε και κάτι. Αυτό το συγκεκριμένο μου αρέσει γιατί έχει και το συνηθισμένο τρόπο που δουλεύαμε, αλλά έχει και ένα τελείως καινούριο. Δηλαδή και από τα παιδιά τελείως και από εμάς το κατευθυνόμενο.

**(Αυτό τον παλιό τρόπο που λέτε, το συνηθισμένο, πώς τον εννοείτε; )**

Αποφασίζει ο δάσκαλος το ένα και το άλλο αποφασίζει το παιδί. Εμείς έχουμε καθιερώσει την Παρασκευή ελεύθερη μέρα του παιδιού. Ξεκίνησε πέρυσι με τα περσινά προνήπια και το απαίτησαν και φέτος. Δηλαδή δεν έχω λόγο εκείνη την ημέρα. Η Παρασκευή είναι η μέρα που αποφασίζουν τα παιδιά αποκλειστικά. Φτιάχνουμε λίστα, αποφασίζει ο καθένας τι θέλει το γράφουμε στη λίστα, στην αρχή το έγραφα εγώ και μετά επειδή μαθαίνουν αυτά, όχι ότι εγώ κάθομαι να τους μάθω, αλλά έτσι γραμματέας δηλαδή γίνεται και ο ένας επειδή… μετά αρχίζει ο ανταγωνισμός και επειδή ο καθένας θέλει να γίνεται, πάει στο σπίτι και θέλει να μάθει και το γράμμα και έτσι μαθαίνουνε χωρίς εγώ να τους διδάξω. Και γενικά όταν έχουμε σχέδιο εργασίας αποφασίζουν εκείνα. Τέλος πάντων με αφήνουν να προτείνω και να περάσω και εγώ ένα, αλλά είναι δικό τους.

**Το εφαρμόζετε στην τάξη σας; Από πότε; Εάν όχι γιατί;**

Από πέρυσι. Και ενώ ήμουν πολύ της γνώσης. Εάν μου έλεγε κάποιος ότι θα έρθει να μου συνδέσει τον εγκέφαλό μου με των παιδιών και θα τους περάσει όποια γνώση έχεις, αλλά θα πονέσεις πολύ, εγώ θα έλεγα ναι. Δηλαδή σε τέτοιο σημείο. Και μετά είπα Τίνα δεν ξέρω τι θα κάνεις αλλά θα το σταματήσεις αυτό. Θα βάλεις μπροστά το συναισθηματικό. Και έτσι το ξεκίνησα. Τους έβαλα ένα τεστ στην αρχή να δω τι ήξερε το κάθε παιδί. Και μετά δεν έκανα καθόλού με τον τρόπο που διδάσκαμε παλιά. Να διδάξω το τετράγωνο, τους αριθμούς… Τίποτα. Μόνο το ορθογώνιο που δεν το ήξερε κανείς. Τα υπόλοιπα βγαίνανε μέσα από το μαγαζάκι, μέσα από οτιδήποτε έτσι. Το Δεκέμβριο βάζω ένα τεστ να δω και είδα ότι τα παιδιά είχαν προχωρήσει όχι μόνο μέχρι εκεί που είχαν φτάσει τις προηγούμενες χρονιές αλλά ακόμη περισσότερο, χαλάρωσα και είπα εντάξει τα παιδιά μαθαίνουν. Προχώρησαν πάρα πολύ στο συναισθηματικό. Ήταν που κι εγώ προσωπικά πήγα σε ομάδα για ένα μεγάλο διάστημα και με βοήθησε πολύ.

**Τι είναι κατά τη γνώμη σας αυτό που το διαφοροποιεί από το προηγούμενο;**

Η αξιολόγηση, το σχέδιο εργασίας που βγαίνει από τα παιδιά… Αυτά είναι τα εντελώς καινούρια. Η συνεργασία με τους γονείς πάνγτα προτεινόταν. Να μπούνε οι γονείς στην τάξη…, τουλάχιστον εγώ τους έβαζα από πολλά χρόνια στην τάξη. Όλοι μαζί να κάνουμε κάποια δραστηριότητα. Η αξιολόγηση είναι κάτι καινούριο. Άλλο να κάνω εγώ αξιολόγηση γιά τα παιδιά, τι ξέρει το παιδί… αλλά σε βάθος αξιολόγηση με τα παιδιά και όλα αυτά. Για μένα είναι καινούριο αυτό.

**(Κάνατε εσείς αξιολόγηση σύμφωνα με αυτή τη λογική;)**

Δεν τηρούσα τον ατομικό φάκελο. Βάλαμε κάποια πράγματα, αλλά για μας ήταν συνέχεια… Κάποια πράγματα τα θέλω στην καθημερινότητα να περνάνε, αλλιώς δεν έχει… Ξέραν τα παιδιά και σηκωνόντουσαν και λέγανε αυτό το έκανα, μου άρεσε, έγινε καλό για αυτό το λόγο. Δηλαδή μαθαίνουνε και λένε συναίσθημα και εάν ήταν καλό, γιατί ήταν καλό, και το λόγο, ή δεν ήταν καλό και άλλη φορά τι να προσέξουνε. Νομίζω ότι μόνο έτσι. Βίωμα δηλαδή, κάποια πράγματα να τους γίνουν βίωμα.

**(Πιστεύετε ότι αυτό λειτουργούσε στα νήπια; Αξιολογούνταν με αυτό τον τρόπο;)**

Πολύ. Πολύ καλά. Πολύ καλύτερα από μένα θα έλεγα.

**Ποια μέρη του νέου αναλυτικού προγράμματος σας αρέσουν περισσότερο; Γιατί;**

Μου αρέσουν τα δημιουργικά. Καλλιτεχνικά. Να τους δίνω υλικά και να κάνουν πράγματα. Μουσική… Έχω ξεχάσει πραγματικά να κάνω συζήτηση και έχω ξεχάσει και λογοτεχνία, γιατί τα δουλεύει πολύ καλά η συνάδελφος. Τα Μαθηματικά τα δουλεύω εγώ το απόγευμα. Λένε ότι πρέπει να γίνεται το πρωί. Αλλά εμείς τα δουλεύουμε πολύ καλά, γιατί τα δουλεύουμε σαν παιχνίδι. Δεν το καταλαβαίνουν. Κάποια στιγμή τους δίνω και φωτοτυπίες, έχω και την αξιλόγηση, γιατί αυτά που ξέρουν που κάνουν έτσι, μπορούν και στο χαρτί…Δηλαδή και πράξεις. Και δεν σταματάω στο Αναλυτικό Πρόγραμμα που λέει ως το 20. Βλέπω τα παιδιά πόσο τραβάνε.

**Πώς κρίνετε τις διδακτικές μεθόδους που προτείνει το αναλυτικό πρόγραμμα; Ποιες από αυτές υιοθετείτε και γιατί;**

Δεν θα ήθελα να μείνει ούτε μόνο το σχέδιο εργασίας ούτε μόνο το άλλο. Κάποια στιγμή που το ψάχναμε σε βάθος και το είχαμε συζητήσει και με την κ. Δαφέρμου, καταλάβαμε ότι κάποια στιγμή θα πάει προς το σχέδιο εργασίας. Εγώ δεν το θέλω μόνο αυτό.

**Πώς αντιλαμβάνεστε τον όρο διαθεματικότητα;**

Δεν μένω μόνο σε αυτό. Γιατί πιστεύω ότι δεν μπορώ και όλα… Μια συνάδελφος το είπε πολύ καλά. Την 25η Μαρτίου τα παιδιά θα πάθουν 25ημαρτίτιδα. Και νομίζω ότι και στη ζωή δεν περιστρέφονται όλα γύρω από ένα θέμα. Οπότε δηλαδή κάνω και ξεκάρφωτα πράγματα. Όχι βέβαια ό,τι μου κατέβει. Δίνεται πάντα η αφορμή. Δεν κοιτάζω όμως να είναι όλα σε κάποιο θέμα. Δεν είναι και στη ζωή έτσι. Δεν παίρνουμε ένα θέμα να κινούμαστε συνέχεια γύρα από αυτό και μετά ένα άλλο. Συμβαίνουν και άλλα πράγματα που μπαίνουν μέσα.

**Έχετε γνώση του Οδηγού Νηπιαγωγού; Τον συμβουλεύστε; Ποια η σχέση του με το Αναλυτικό Πρόγραμμα;**

Όσα σας έλεγα τόση ώρα ήταν για τον Οδηγό. Το ΑΠ το έχω διαβάσει. Το διάβασα μόλις πρωτοβγήκε τότε πειραματικά. Το διάβασα μια φορά τότε. Το διάβασα μετά με τον Οδηγό. Το ξαναδιάβασα…. Δηλαδή στο ΑΠ ρίχνω μια ματιά στην αρχή της χρονιάς. Να ξαναθυμηθώ πράγματα. Βασικά για να μιλήσω στους γονείς. Βασικά για αυτό. Να ξέρω που πατάω. Αλλά μετά αυτό που ανατρέχω συνέχεια είναι στον Οδηγό. Γι’ αυτό μας έχει… Τώρα που το λέμε δεν μπορώ να σας πω διαφορές του Οδηγού από το ΑΠ.